Ixtisoslashtirilgan suv sportini rivojlantirish respublika markazini O‘zbekiston Respublikasi Jismoniy tarbiya va sport vazirligi tasarrufiga berish to‘g‘risida

Olimpiya zaxirasi sport salohiyatini yanada rivojlantirish, sportning suv turlari bo‘yicha respublika terma jamoalarini bosqichma-bosqich tayyorlashni zarur darajada tashkil etishni hamda jamoalarning 2012-yilda XXX yozgi Olimpiya va XIV Paralimpiya o‘yinlarida muvaffaqiyatli qatnashishini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Xalq ta’limi vazirligi, Madaniyat va sport ishlari vazirligi hamda Moliya vazirligining:
 Bolalar sportini rivojlantirish jamg‘armasi huzuridagi Ixtisoslashtirilgan suv sportini rivojlantirish Respublika markazini O‘zbekiston Respublikasi Madaniyat va sport ishlari vazirligi tasarrufiga berish;
 Toshkent shahar, Sobir Rahimov tumani, Universitet ko‘chasida joylashgan Ixtisoslashtirilgan suv sportini rivojlantirish Respublika markazining binolari va inshootlarini Xalq ta’limi vazirligi huzuridagi Bolalar sportini rivojlantirish jamg‘armasi balansidan O‘zbekiston Respublikasi Madaniyat va sport ishlari vazirligi balansiga bepul berish to‘g‘risidagi taklifi qabul qilinsin.
 2. O‘zbekiston Respublikasi Madaniyat va sport ishlari vazirligi:
 O‘zbekiston Respublikasi Xalq ta’limi vazirligi huzuridagi Bolalar sportini rivojlantirish jamg‘armasi bilan birgalikda Ixtisoslashtirilgan suv sportini rivojlantirish Respublika markazini, shuningdek uning binolari va inshootlarini belgilangan tartibda qabul qilish-topshirish yuzasidan zarur tadbirlarni amalga oshirsin;
 bir oy muddatda Ixtisoslashtirilgan suv sportini rivojlantirish Respublika markazining yangilangan ustavini tasdiqlasin va uning belgilangan tartibda qayta ro‘yxatdan o‘tkazilishini ta’minlasin.
 3. O‘zbekiston Respublikasi Moliya vazirligi har yili O‘zbekiston Respublikasi Jismoniy tarbiya va sport vazirligiga ajratiladigan mablag‘lar doirasida Ixtisoslashtirilgan suv sportini rivojlantirish Respublika markazi ta’minoti xarajatlarini moliyalashtirsin. 
 4. O‘zbekiston Respublikasi Moliya vazirligi Madaniyat va sport ishlari vazirligi bilan birgalikda ikki hafta muddatda Ixtisoslashtirilgan suv sportini rivojlantirish Respublika markazining markazning barcha sport obyektlaridan sifatli va zamonaviy darajada foydalanishni ta’minlaydigan yangi shtat jadvalini ishlab chiqsin va tasdiqlash uchun Vazirlar Mahkamasiga taqdim etsin.
 5. Vazirlar Mahkamasining 2007-yil 13-sentabrdagi 453-f-son farmoyishi o‘z kuchini yo‘qotgan deb hisoblansin.
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.